Diari Oficial de la Generalitat Valenciana


Sumari del DOGV 4073, del 28-08-2001 (2001/7654)

RESOLUCIÓ de9 de juliol de 2001 de la Direcció General d'Indústria i Energia, per la qual s'autoritza administrativament a Iberdrola, SA l'avantprojecte de la subestació de transformació de 220/20 kV, denominada ST Saladas (antiga ST Torrellano), a la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/7654


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de9 de juliol de 2001 de la Direcció General d'Indústria i Energia, per la qual s'autoritza administrativament a Iberdrola, SA l'avantprojecte de la subestació de transformació de 220/20 kV, denominada ST Saladas (antiga ST Torrellano), a la província d'Alacant. [2001/7654]
  
Vist l'expedient incoat pel Servei Territorial d'Indústria i Energia d'Alacant, a instància d'Iberdrola, SA, relatiu a la subestació de transformació d'energia elèctrica 220/20 kV denominada ST Saladas (antiga ST Torrellano) a Elx (província d'Alacant).
  
Vist l'escrit d'Iberdrola, SA de data 9 d'agost de 2000, en el qual comunica la seua renúncia a la declaració d'utilitat pública, amb la finalitat de l'expropiació forçosa dels béns i drets necessaris que havia sol·licitat inicialment, i en el qual sol·licita que el nom originalment assignat a la subestació ST Torrellano siga canviat pel de ST Saladas.
  
Atés que la sol·licitud d'autorització administrativa i declaració d'utilitat pública ha seguit la tramitació establida en el Decret 2.617/1996, de 20 d'octubre, sobre autorització d'instal·lacions elèctriques; i en la Llei 54/1997, de 27 de novembre, del Sector Elèctric.
  
Atés que amb data 28 d'abril de 2001, la Conselleria de Medi Ambient va formular amb caràcter favorable als únics efectes ambientals i sense perjudici de les autoritzacions que li siguen preceptives la declaració d'impacte ambiental del Projecte de Subestació transformadora de 220/20 kV i obertura de derivació de la línia a 220 kV Sant Vicent-Rojales, al terme municipal d'Elx (Alacant), el promotor de la qual és Iberdrola, SA, sempre que aquest es desenvolupe d'acord amb el que s'ha establit en la documentació presentada i amb el compliment de les condicions que es recullen en l'esmentada declaració d'impacte ambiental.
  
Vist l'informe favorable emés per l'òrgan instructor de l'expedient, de data 9 d'abril de 2001.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA la subestació transformadora 220/20 kV denominada ST Saladas (antiga ST Torrellano), situada en la finca cadastral corresponent a la parcel·la 124 del polígon 159, partida Saladas, Elx (Alacant), d'acord amb l'avantprojecte firmat pel Sr. Tomás Muruzábal Sitges, visat pel Col·legi Oficial d'Enginyers Superiors Industrials de la Comunitat Valenciana i Albacete en data 18 de maig de 2000 i les característiques principals del qual són les següents:
  
- Un sistema elèctric de 220 kV, esquema de doble barra amb capacitat per a deu posicions, 6 de línia, 3 de transformador i l'enllaç de barres.
  
- Un sistema de 20 kV, esquema de doble barra tipus interior en cel·les d'aïllament a l'aire compost per un total de quaranta-set cel·les, 30 de línia, 3 de transformador, 2 de serveis auxiliars, 3 de bateria de condensadors, 3 de mesura, 2 de partició, 2 de remuntada i 2 d'unió, agrupades en tres mòduls de cel·les de 10 línies cada un ubicats en un edifici. Aquest sistema quedarà completat amb la dotació en intempèrie de tres bateries de condensadors (BC).
  
- La transformació constarà de tres transformadors de potència trifàsics, de relació 220/20kV i 50 MVA de potència cada un, amb les seues corresponents reactàncies trifàsiques limitadores de posada a terra. Per al subministrament dels serveis propis de la subestació, s'instal·laran en intempèrie dos transformadors de serveis auxiliars (TSA) de relació 20/0, 380-0, 220 kV i 250 kVA de potència cada un.
  
- Un edifici de cel·les i control en el qual s'ubicaran les cel·les de 20 kV i també els equips de control, protecció, comunicació, serveis auxiliars BT, lavabos, etc., necessaris per al correcte funcionament de la subestació.
  
- L'actual línia a 220 kV Sant Vicent-Rojales s'obrirà per a la seua connexió en la subestació, i es col·locaran dos nous suports de fi de línia en el mateix emplaçament, els quals quedaran preparats per a rebre en el seu moment els altres dos nous circuits procedents del desdoblament d'aquesta línia.
  
Iberdrola, SA haurà de presentar el projecte d'execució de les instal·lacions incloses en l'avantprojecte presentat per a la seua aprovació en el termini de sis mesos, comptats a partir de la notificació de la present resolució.
  
La present resolució no és definitiva en via administrativa i contra ella podrà interposar-se recurs d'alçada en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.